open-index/open-wikipedia-markdown huggingface dataset:
Arkia

μικρογραφία|Arkia Israel Airlines Boeing 757-300
μικρογραφία|Arkia Israel airlines destinations
Η **Arkia Israel Airlines** (Εβραϊκά:ארקיע, προφέρεται **Αρκία**) είναι μία αεροπορική εταιρεία, με έδρα το Τελ Αβίβ. Είναι η δεύτερη μεγαλύτερη Ισραηλινή αεροπορική εταιρεία, μετά την El Al. Εκτελεί προγραμματισμένες και ναυλωμένες πτήσεις προς τη Δυτική Ευρώπη και ειδικότερα τη Μεσόγειο. Η βάση της είναι τα Διεθνές Αεροδρόμιο Μπεν Γκουριόν και το Αεροδρόμιο Σντε Ντοβ, και τα δύο στο Τελ Αβίβ. 

## Ιστορία
Η εταιρεία ιδρύθηκε το 1949 και ξεκίνησε να πετάει το 1950. Ιδρύθηκε ως Arkia Inland Airlines από την El Al και το *Histradut* (Ισραηλινή Εργατική Ομοσπονδία). Το 1972 απέκτησε το 50% της Kanaf Airlines and Aviation Services και επανασχηματίστηκε ως Kanaf Arkia Airline and Aviation Services. Τον Μάρτιο του 1980, η Kanaf Arkia απέκτησε το υπόλοιπο 50% και συγχωνεύτηκε πλήρως. Σήμερα, το 75% των μετοχών της Arkia Israel Airlines ανήκει στην Kanaf-Arkia Airlines και το υπόλοιπο 25% στους εργαζόμενους της Arkia.

## Συμβάντα
Στις 28 Νοεμβρίου 2002, την ίδια στιγμή που εκδηλωνόταν βομβιστική επίθεση εναντίον Ισραηλινών παραθεριστών σε ξενοδοχείο της Κένυας, δύο αντιαεροπορικοί πύραυλοι λίγο έλειψε να καταρρίψουν Boeing 757-300 της Arkia. Για την ακρίβεια, το αεροσκάφος 'γλύτωσε' επειδή ήταν εφοδιασμένο με αντίμετρα, όπως τα μαχητικά αεροσκάφη. 
μικρογραφία|Arkia ATR 72 4X-AVX at LLET

## Προορισμοί
Η Arkia Israeli Airlines εξυπηρετεί τους κάτωθι προορισμούς:

* Εσωτερικού προγραμματισμένοι: Ελάτ-Όβντα και Τελ Αβίβ.

* Εξωτερικού προγραμματισμένοι: Αμμάν.

## Στόλος
Τα παρακάτω αεροσκάφη απαρτίζουν τον στόλο της Arkia:



Arkia είναι μία από τις τρεις εταιρείες παγκοσμίως που πετάνε το Boeing 757-300.

## Εξωτερικοί σύνδεσμοι
* Ο ιστότοπος της Arkia Israeli Airlines 
* Λεπτομέρειες για τα Boeing της Arkia
* Διαβάστε τις εντυπώσεις επιβατών της Arkia

Κατηγορία:Ισραηλινές αεροπορικές εταιρείες
Ηλέκτρα (Ευριπίδη)

Η **Ηλέκτρα** είναι τραγωδία που έγραψε ο Ευριπίδης και διδάχτηκε (παίχτηκε) το 413 π.Χ.

Στο έργο αυτό, με χαρακτηριστική τη βαρύτητα του θεατρικού αυτού είδους, της τραγωδίας, η Ηλέκτρα και ο αδερφός της Ορέστης καταφέρνουν να πάρουν εκδίκηση για τον φόνο του πατέρα τους.

## Υπόθεση
Το σκηνικό είναι το φτωχό αγροτόσπιτο του γεωργού, έξω από το Άργος. Μπαίνει ο γεωργός, ο οποίος αφηγείται πως όταν ο Αίγισθος δολοφόνησε τον Αγαμέμνονα, σχεδίαζε να σκοτώσει και τα δύο παιδιά του, Ορέστη και Ηλέκτρα, μα τον Ορέστη τον έκλεψε κρυφά ο παιδαγωγός του και τον έστειλε στον Στρόφιο της Φωκίδας για να τον μεγαλώσει, όπου εκεί ο Ορέστης γνώρισε και τον φίλο Πυλάδη. Την Ηλέκτρα την έσωσε η μάνα της Κλυταιμνήστρα, η οποία την έστειλε να ζήσει μια ήρεμη ζωή με τον γεωργό.

Μπαίνει η Ηλέκτρα με μια υδρία στο κεφάλι, πηγαίνοντας να γεμίσει νερό από τη πηγή. Ο γεωργός της λέει να μην κουράζεται άδικα, αλλά αυτή θέλει να του ξεπληρώσει την καλοσύνη, αφού σεβάστηκε το όνομα και την τιμή της και δεν κοιμήθηκε μαζί της. Μπαίνουν ο Ορέστης με τον Πυλάδη με τους ακόλουθούς τους που έχουν ταξιδέψει από μακριά για να βρουν την Ηλέκτρα και να εκδικηθούν για τον θάνατο του πατέρα τους. Η Ηλέκτρα στην αρχή κρύβεται από το φόβο της αλλά ο Ορέστης την καθησυχάζει, παρουσιάζοντας τον εαυτό του ως απεσταλμένο του Ορέστη. Η Ηλέκτρα ρωτάει για τον αδερφό της και κάπου εκεί εμφανίζεται ο γέροντας παιδαγωγός που αναγνωρίζει τον Ορέστη από ένα σημάδι στο μέτωπο και η ταυτότητά του αποκαλύπτεται. Τα δύο αδέρφια ξανασμίγουν και σχεδιάζουν τη δολοφονία του Αίγισθου και της Κλυταιμνήστρας.

Ο γέροντας παιδαγωγός τους πληροφορεί ότι ο Αίγισθος βρίσκεται στους στάβλους του ετοιμάζοντας μια θυσία βοδιών για τη γιορτή. Ο Ορέστης πηγαίνει να τον αντιμετωπίσει, ενώ η Ηλέκτρα στέλνει τον παιδαγωγό να πει στην Κλυταιμνήστρα πως απέκτησε γιο πριν δέκα μέρες. Ένας αγγελιοφόρος έρχεται ανακοινώνοντας τον επιτυχή θάνατο του Αίγισθου, ενώ ακολουθούν και ο Ορέστης με τον Πυλάδη κουβαλώντας το πτώμα του. Μπαίνει και η Κλυταιμνήστρα, και ενώ ο Ορέστης στην αρχή διστάζει, η Ηλέκτρα του υπενθυμίζει τον όρκο που έδωσαν για τον πατέρα τους, έτσι την παρασύρουν προς το αγροτόσπιτο, όπου της μπήγουν ένα μαχαίρι στο λαιμό.

Γεμάτοι θλίψη και ενοχές, φεύγουν από το σπίτι και στο δρόμο τους εμφανίζονται τα πνεύματα των δύο αδερφών της Κλυταιμνήστρας, ο Κάστορας και ο Πολυδεύκης. Ο Κάστορας τους λέει πως η μητέρα τους τιμωρήθηκε δίκαια μα η δολοφονία της παραμένει αισχρή πράξη, έτσι τους καθοδηγεί πως να εξιλεωθούν.

## Δείτε επίσης
Τραγωδίες με κεντρικό θέμα τον φόνο της Κλυταιμνήστρας από τον Ορέστη:
* Χοηφόροι (Αισχύλου) - το δεύτερο έργο της τριλογίας Ορέστεια
* Ηλέκτρα (Σοφοκλή)
* **Ηλέκτρα (Ευριπίδη)**

## Βιβλιογραφία

* Κείμενο και μετάφραση: Τάσος Ρούσσος (1988). greek-language.gr Κέντρο Ελληνικής Γλώσσας.
*  (σε μετάφραση του Άγγελου Τανάγρα)

## Παραστάσεις
Σημαντικές παραστάσεις: **Ηλέκτρα** (του Ευριπίδη)
* **1988** Θεσσαλικό Θέατρο. ΔΗΠΕΘΕ Λάρισας. Σκηνοθεσία: Κώστας Τσιάνος. Ηλέκτρα, η Λυδία Κονιόρδου. Η παράσταση επαναλήφθηκε πολλές φορές.

Κατηγορία:Τραγωδίες του Ευριπίδη
Ηρακλείδαι (τραγωδία)

Οι **Ηρακλείδαι** είναι τραγωδία που έγραψε ο Ευριπίδης και διδάχτηκε (παίχτηκε) το 430 π.Χ. και αποτελείται από 1.055 στίχους.

## Υπόθεση
Το έργο ξεκινά με τον γέρο Ιόλαο και τους Ηρακλείδες, δηλαδή τα παιδιά του Ηρακλή, οι οποίοι έχουν προσπέσει ικέτες στον ναό του Δία στην Αθήνα. Ο Ιόλαος αναφέρει πως, από τότε που πέθανε ο Ηρακλής, ο Ευρυσθέας τους καταδιώκει, με σκοπό να τους σκοτώσει. Στη συνέχεια έρχεται στην σκηνή ένας κήρυκας, σταλμένος από τον Ευρυσθέα, ο οποίος τραβάει με την βία τον Ιόλαο από τον βωμό. Εκείνη τη στιγμή μπαίνει στην σκηνή ο χορός από γέροντες της Αθήνας, ο οποίος αποτρέπει τις πράξεις του κήρυκα. Ακολουθεί η είσοδος των βασιλέων της Αθήνας, Δημόφωντα και Ακάμα, οι οποίοι αρνούνται να παραδώσουν τους ικέτες. Ο κήρυκας τους πληροφορεί πως εάν δεν τους δώσουν, θα προκληθεί πόλεμος. Αφού αποχωρεί από την σκηνή, ο Δημόφων ετοιμάζει τα στρατεύματα του για μάχη. Στο δεύτερο επεισόδιο ο Δημόφων πληροφορεί στον Ιόλαο, πως προκειμένου να νικήσουν οι Αθηναίοι, πρέπει να θυσιαστεί μια κοπέλα. Η Μακαρία, κόρη του Ηρακλή και της Δηιάνειρας, δέχεται να θυσιαστεί για να σώσει τα αδέρφια της. Έπειτα, έρχεται ένας θεράποντας που αναγγέλει πως όλα είναι έτοιμα για την μάχη. Ο Ιόλαος επιθυμεί και ο ίδιος να πολεμήσει, κάτι το οποίο τελικά κάνει, παρά τις αποθαρύνσεις από τον θεράποντα και την Αλκμήνη, την μητέρα του Ηρακλή. Ακολουθεί η είσοδος του αγγελιοφόρου, ο οποίος πληροφορεί για την νίκη των Αθηναίων και την μεταμόρφωση του Ιόλαου σε νέου. Τέλος, έρχεται ο Ευρυσθέας αλυσοδεμένος, ενώ η Αλκμήνη διατάζει την σφαγή του.

Στο έργο αυτό ο Ποιητής στιγματίζει έντονα την προς την Αθήνα αχαριστία των Δωριέων, δηλαδή της Σπάρτης και του Άργους.

## Πρόσωπα του έργου

* Ιόλαος
* Ηρακλείδες
* Κήρυκας
* Χορός, από Αθηναίους γέροντες
* Δημόφων
* Ακάμας
* Μακαρία
* Θεράπων
* Αλκμήνη
* Αγγελιαφόρος
* Ευρυσθέας

Κατηγορία:Τραγωδίες του Ευριπίδη
Ηρακλής μαινόμενος

Ο  ***Ηρακλής μαινόμενος*** είναι τραγωδία που έγραψε ο Ευριπίδης και διδάχτηκε (παίχτηκε) το 416 π.Χ..

Το έργο αυτό παρουσιάζει με πολλή φρίκη το γνωστό μύθο και ιδιαίτερα τη σκηνή που ο εκ της Ήρας μανιασμένος πατέρας φονεύει τη γυναίκα του, Μεγάρα, και τα τέκνα του. Στη συνέχεια, και αφού συνήλθε, προσφέρει εξιλαστήρια θυσία. Ο δε Θησέας  υπόσχεται καθαρμό του Αττικού αυτού εδάφους.

Κατά το δράμα αυτό ο Σενέκας δημιούργησε το *Hercules*.

Ηρακλης μαινομενος
Γοργόνα (αποσαφήνιση)

Με τις ονομασίες **Γοργόνα** ή **Γοργόνος** ή **Γοργόνη** μπορεί να αναφέρονται:

## Μυθολογία
* Γοργόνες (μυθολογία), πλάσματα της ελληνικής μυθολογίας
* Γοργόνες (μυθικό έθνος), μυθικό έθνος της Λιβύης
* Γοργόνη, μυθικό πλάσμα της Αττικής
* Γοργόνες (λαογραφία), μυθικά πλάσματα της θάλασσας

## Τέχνη και κινηματογράφος
* Γοργόνιο (τέχνη), μορφή κεφαλής της μυθολογικής Μέδουσας
* *[[Η Γοργόνα]]*, κινηματογραφική ταινία παραγωγής 1984
**[[Η Μικρή Γοργόνα]]*, παραμύθι
**''Η Μικρή Γοργόνα'' (ταινία, 1989), ταινία κινουμένων σχεδίων της Disney, βασισμένη στο παραμύθι του Χανς Κρίστιαν Άντερσεν
****[[Η Μικρή Γοργόνα ΙΙ: Επιστροφή στη Θάλασσα]]*, ταινία κινουμένων σχεδίων της Disney, συνέχεια της πρώτης
****[[Η Μικρή Γοργόνα 3: Τα πρώτα χρόνια της Άριελ]]*, τρίτη συνέχεια ταινιών κινουμένων σχεδίων της Disney

## Ναυπηγική
* Γοργόνα, αναπαράσταση σε ακρόπρωρα ιστιοφόρων

## Οικισμοί
* Γοργόνα Ξάνθης

## Αστρονομία
* Γοργόνιο (αστερισμός)

## Δείτε επίσης
* Γοργώ
Γοργόνες (μυθολογία)

Μετά την ήττα του Ουρανού, η Γαία έσμιξε και με τον πρωτότοκο γιο της τον Ωκεανό. Τα παιδιά τους είναι οι θεότητες της θάλασσας, των ποταμών, των λιμνών και γενικότερα του υγρού στοιχείου.

## Σύμφωνα με τη μυθολογία
Παιδιά του Πόντου και της Γαίας ήταν ο Νηρέας, ο Θαύμας, η Ευρυβία, ο Φόρκυς και η Κητώ. Ο Φόρκυς και η Κητώ (αδέρφια) «έσμιξαν» και έφεραν στον κόσμο τις τρεις Γραίες, επίσης τη Σκύλλα και τη Χάρυβδη, καθώς και τις τρεις **Γοργόνες** (Σθενώ, Ευρυάλη και Μέδουσα).

Λέγεται ότι ήταν Κενταύρισσες, τις οποίες μεταμόρφωσε σε απεχθή τέρατα η Αθηνά η θεα προστατάτιδα της πόλης Αθήνας, εξαιτίας της Μέδουσας. Συχνά συνδέονται με τις Σειρήνες.

## Δείτε επίσης
* Γοργόνοι
## Γενεαλογικό δένδρο
Ελληνικές θαλάσσιες θεότητες

## Παραπομπές


Κατηγορία:Γοργόνες
Κατηγορία:Όντα της ελληνικής μυθολογίας
Κτιριοδομικός Κανονισμός

Ο **Κτιριοδομικός Κανονισμός** είναι νομοθετικός κανονισμός του ελληνικού κράτους (ΦΕΚ B’ 3985/22.06.2023), που ρυθμίζει τα σχετικά με την κατασκευή των δομικών έργων. Ο κανονισμός αυτός μαζί με το Νέο Οικοδομικό Κανονισμό (Ν.Ο.Κ) που αντικατέστησε τον Γενικό Οικοδομικό Κανονισμό (Γ.Ο.Κ.), είναι η βασική νομοθεσία που διέπει την κατασκευή κτιρίων στην Ελλάδα.

## Σκοπός

Σύμφωνα με το πρώτο άρθρο του, σκοπός του κανονισμού είναι η ρύθμιση της κατασκευ­ής των δομικών έργων στο σύνολό τους και στα επί μέ­ρους στοιχεία τους, έτσι ώστε να εξυπηρετούν τη χρήση για την οποία προορίζονται και σε κανονικές συνθήκες συντήρησης του έργου, για μια οικονομικώς αποδεκτή διάρκεια ζωής, να ικανοποιούν τις παρακάτω απαιτήσεις:.

* Βελτίωση της άνεσης, της υγείας και της ασφάλειας των ενοίκων και των περιοίκων.
* Βελτίωση της ποιότητας, της ασφάλειας, της αντοχής, της αισθητικής, της λειτουργικότητας και της προσβασιμότητας των κτιρίων.
* Προστασία του περιβάλλοντος.
* Εξοικονόμηση ενέργειας
* Διευκόλυνση και προώθηση της επιστημονικής έρευ­νας στο χώρο των κατασκευών.
* Αύξηση της παραγωγικότητας στον τομέα της κατα­σκευής των κτιρίων.

## Περιεχόμενο

Ο κτιριοδομικός κανονισμός περιλαμβάνει άρθρα που αφορούν την ταξινόμηση των κτιρίων, την ασφάλεια και αντοχή των κατασκευών, διάφορα δομικά στοιχεία των κατασκευών (τοίχοι, ανοίγματα, κουφώματα κλπ.), τα πεζοδρόμια και τέλος γενικές περιγραφές κάποιων βασικών εγκαταστάσεων (υδραυλικών, θέρμανσης, ανελκυστήρων κλπ.)

Κατηγορία:Δόμηση
Ζητείται ψεύτης (ταινία, 1961)

Το ***Ζητείται ψεύτης*** είναι κωμωδία του ελληνικού κινηματογράφου, παραγωγής 1961, σε σκηνοθεσία και σενάριο του Γιάννη Δαλιανίδη, βασισμένη στο ομότιτλο θεατρικό έργο του Δημήτρη Ψαθά.

Η ταινία ασχολείται με τις πελατειακές σχέσεις των πολιτικών με τους ψηφοφόρους τους, διακωμωδώντας μία από τις πτυχές της ελληνικής πολιτικής ζωής.

## Πλοκή

Ο Θεόδωρος Πάρλας ή Ψευτοθόδωρος δηλώνει επαγγελματίας ψεύτης και έρχεται από το χωριό του στην Αθήνα για δουλειά. Μια τυχαία συμπλοκή στο λεωφορείο και μια γροθιά που θα δώσει σε έναν επιβάτη θα του ανοίξουν διάπλατα τον δρόμο για μια λαμπρή καριέρα ως ιδιαίτερος του βουλευτή Θεόφιλου Φερέκη, μια καριέρα που βασίζεται στα ασύστολα και κραυγαλέα ψέματα τα οποία σκαρφίζεται, προκειμένου να δικαιολογεί τις απραγματοποίητες υποσχέσεις του βουλευτή προς τους ψηφοφόρους του.

Στο τέλος, η δαιμόνια σύζυγος του βουλευτή, Τζένη Φερέκη, στήνει στον Ψευτοθόδωρο παγίδα, κάνοντάς τον να πιστέψει ότι είναι ερωτευμένη μαζί του και να δεχτεί να το σκάσουν μαζί εγκαταλείποντας τον σύζυγό της, αλλά ο Ψευτοθόδωρος αντιλαμβάνεται την παγίδα και στήνει την δικιά του δίνοντας αντί για χαρτί με την διεύθυνσή του, άλλο χαρτί.

## Διανομή ρόλων

## Παραγωγή και παραλειπόμενα
Η ταινία έκοψε 69.451 εισιτήρια  κατά την πρώτη της προβολή (17 Απριλίου 1961)  στους κινηματογράφους της Αθήνας και του Πειραιά, κατατασσόμενη στην 6η θέση ανάμεσα στις 58 ελληνικές ταινίες της περιόδου 1960–61. Η ταινία κυκλοφόρησε και με τη μορφή ντιβιντί στις 7 Φεβρουαρίου 2006. 

Πρόκειται για την πρώτη κινηματογραφική συνεργασία του Γιάννη Δαλιανίδη με την εταιρεία Φίνος Φιλμ. 

Μισό αιώνα αργότερα, η ταινία ξαναγυρίστηκε με σκηνοθέτη και πρωταγωνιστές τον Ιεροκλή Μιχαηλίδη, την Ζέτα Μακρυπούλια και τον Οδυσσέα Παπασπηλιόπουλο και προβλήθηκε την κινηματογραφική περίοδο 2010–11.
thumb|right|300px|Σκηνή από την ταινία (Παντελής Ζερβός, Άννα Κυριακού, Ντίνος Ηλιόπουλος, Μάρθα Καραγιάννη, Θανάσης Βέγγος).

## Παραπομπές

 
## Εξωτερικοί σύνδεσμοι
*''Ζητείται ψεύτης'' στη Φίνος Φιλμ
*''Ζητείται ψεύτης'' στην Ταινιοθήκη της Ελλάδος
*  

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1961
Κατηγορία:Ταινίες παραγωγής Φίνος Φιλμ
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες βασισμένες σε θεατρικά έργα
Κατηγορία:Ταινίες γυρισμένες στην Ελλάδα
Κατηγορία:Ταινίες σε παραγωγή Κλέαρχου Κονιτσιώτη
Κατηγορία:Ταινίες με μουσική σύνθεση Γεράσιμου Λαβράνου
Κατηγορία:Ελληνικές ασπρόμαυρες ταινίες
Μουσείο Βαν Γκογκ

[thumb|right|250px|''Οι Πατατοφάγοι'', ένας από τους πίνακες του μουσείου, έργο του [Βίνσεντ βαν Γκογκ|βαν Γκογκ.]]
Το **Μουσείο Βαν Γκογκ** είναι μουσείο τέχνης του Άμστερνταμ, το οποίο περιλαμβάνει κυρίως έργα του Ολλανδού ζωγράφου Βίνσεντ βαν Γκογκ αλλά και άλλων σύγχρονών του καλλιτεχνών. Περιέχει τη μεγαλύτερη συλλογή πινάκων του βαν Γκογκ σε όλο τον κόσμο. Το 2017 ήταν το μουσείο με τη μεγαλύτερη επισκεψιμότητα στην Ολλανδία, με 2,26 εκατομμύρια επισκέπτες.

## Έκθεση
Η μόνιμη έκθεση του μουσείου περιλαμβάνει έργα του βαν Γκογκ, χρονολογικά, από την περίοδο της εφηβείας του μέχρι το τέλος της ζωής του. Ανάμεσα στους πίνακες που ξεχωρίζουν ανήκει και μία εκδοχή από τα *Ηλιοτρόπια*. Το μουσείο διαθέτει ακόμα βιβλιοθήκη με υλικό που αφορά στη ζωή και το έργο του βαν Γκογκ.

Παράλληλα φιλοξενούνται και έργα άλλων σημαντικών καλλιτεχνών, όπως του Εντουάρ Μανέ, του Πωλ Γκωγκέν, καθώς και ένα γλυπτό του Ωγκύστ Ροντέν.

## Κατασκευή
thumb|250px|Τα δύο κτίρια του μουσείου
Το Μουσείο Βαν Γκογκ αποτελείται από δύο κύρια κτίρια. Το κύριο κτίσμα σχεδιάστηκε απ' τον Γκέριτ Τόμας Ρίτβελντ αλλά μετά τον θάνατό του το 1964 το έργο του ολοκληρώθηκε τελικά από τους συνεργάτες του J. van Dillen και J. van Tricht, το 1973. Το εσωτερικό του κτίσματος υπέστη μία μεγάλη ανακαίνιση την περίοδο 1988-1999 από τον Martien van Goor. Μια δεύτερη πτέρυγα εκθέσεων (*Exhibition Wing*), επέκταση του μουσείου, ολοκληρώθηκε το 1999 από τον Ιάπωνα αρχιτέκτονα Κίσο Κουροκάβα.

## Δείτε επίσης
* Κατάλογος έργων του Μουσείου Βαν Γκογκ

## Παραπομπές

## Εξωτερικοί σύνδεσμοι

* Ιστοσελίδα του μουσείου
* Έκθεση έργων του Vincent van Gogh

Βαν Γκογκ
Μουσειο Βαν Γκογκ
Βαν  Γκογκ
Κατηγορία:Βίνσεντ βαν Γκογκ
Ξανθόπουλος

Το επώνυμο **Ξανθόπουλος** μπορεί να αναφέρεται σε κάποιο από τα παρακάτω πρόσωπα:

Νικηφόρος Κάλλιστος
## Επιστήμονες
*Βασίλης Ξανθόπουλος, Έλληνας επιστήμονας.

## Καλλιτέχνες
*Γιάννης Ξανθόπουλος, Έλληνας Σκηνοθέτης και σεναριογράφος.
*Δημήτρης Ξανθόπουλος, Έλληνας ηθοποιός και σκηνοθέτης θεάτρου.
*Νίκος Ξανθόπουλος, Έλληνας ηθοποιός.

## Αθλητές
*Βασίλης Ξανθόπουλος, Έλληνας διεθνής ποδοσφαιριστής.
*Βασίλης Ξανθόπουλος, Έλληνας καλαθοσφαιριστής.
*Γιάννης Ξανθόπουλος, Έλληνας ποδοσφαιριστής.
*Μπάμπης Ξανθόπουλος, Έλληνας διεθνής ποδοσφαιριστής.
*Πέτρος Ξανθόπουλος, Έλληνας διεθνής ποδοσφαιριστής.

## Πολιτικοί
*Αθανάσιος Ξανθόπουλος, Έλληνας βουλευτής Χαλκιδικής

## Λόγιοι
*Νικηφόρος Κάλλιστος, ιστορικός συγγραφέας και ιερέας
Γοργώ (χώρα)

Η **Γοργώ**, κατά τον Προκόπιο, ήταν χώρα κείμενη στα βορειοανατολικά της Περσίας με προγενέστερο όνομα Υρκανία από την παλαιότερη περσική ονομασία της Βαρκόνα. Μετονομάστηκε «Γοργώ» κατά την ελληνιστική περίοδο.

Κατηγορία:Ιστορικές περιοχές
Κατηγορία:Περσία
Γοργώ (η Λέσβια)

Η **Γοργώ** η Λέσβια (7ος - 6ος αιώνας π.Χ) ήταν Έλληνίδα λυρική ποιήτρια των αρχαίων χρόνων, σύγχρονη και ανταγωνίστρια της Σαπφούς. Για τη ζωή και τη δράση της είναι γνωστές μόνο κάποιες πληροφορίες από το έργο της Σαπφούς και τον μεταγενέστερο σχολιασμό του Μαξίμου εκ Τύρου.

## Σχέσεις με την Σαπφώ

Η Σαπφώ αναφέρεται με ειρωνεία και τρόπο ελάχιστα κολακευτικό σε ένα διασωζόμενο σπάραγμα του έργου της σε σχέση με την Γοργώ. Ο Μάξιμος ο εκ Τύρου αναφέρει πως η σχέση μεταξύ των δύο ήταν αντίστοιχη αυτής του Σωκράτη με τον Πρωταγόρα. 

## Παραπομπές


Κατηγορία:Αρχαίοι Έλληνες λυρικοί ποιητές
Κατηγορία:Αρχαίοι Λέσβιοι
Το κορίτσι με τα παραμύθια

***Το κορίτσι με τα παραμύθια*** (εναλλακτικός τίτλος: ***Το φτωχοκόριτσο***) είναι ελληνική ταινία του 1957 σε σενάριο και σκηνοθεσία Ανδρέα Λαμπρινού, σκηνικά και κοστούμια Τάσου Ζωγράφου και μουσική Κώστα Καπνίση.

## Πλοκή

Η όμορφη και ορφανή Αγνή (Αλίκη Βουγιουκλάκη) ζει με τον μικρό αδελφό της, τον Πετράκη (Γιάννης Καλατζόπουλος). Ως μοναδικό πόρο ζωής έχουν ένα ψιλικατζίδικο που τους άφησαν οι γονείς τους, και μ' αυτόν τον τρόπο τα φέρνουν βόλτα. Με την Αγνή είναι ερωτευμένος ένας φτωχός κιθαρίστας, αλλά εκείνη έχει αλλού το μυαλό της. Ονειροπαρμένη καθώς είναι και βαθιά επηρεασμένη απ' τα παραμύθια που διαβάζει στον Πετράκη, φαντάζεται πριγκιπόπουλα και άλλου είδους ζωή. Γνωρίζεται με έναν πλούσιο νέο, τον Άγγελο (Αλέκος Αλεξανδράκης), που έρχεται στο ψιλικατζίδικο ζητώντας λίγο νερό. Ο Άγγελος ερωτεύεται την Αγνή και τη θέλει για γυναίκα του. Όμως, ο πατέρας του (Κώστας Λάμπρου), αρνείται την ένωση και μάλιστα έχει κατά νου να τον παντρέψει με την πλούσια Λήδα (Νίνα Γιαννίδου). Η Αγνή, πικραμένη κι απελπισμένη, βλέπει τα όνειρά της να συντρίβονται και παίρνει την απόφαση να αυτοκτονήσει. Φαρμακώνεται, όπως συμβαίνει στα παραμύθια, και ξεψυχά στην αγκαλιά του αγαπημένου της ο οποίος, αν και εγκαταλείπει την πλούσια αρρωβιαστικιά πηγαίνοντας να βρει την αγαπημένη του, δεν καταφέρνει να τη σώσει.

## Διανομή

* Αλίκη Βουγιουκλάκη - Αγνή**'
* Γιάννης Καλατζόπουλος - Πετράκης**'
* Αλέκος Αλεξανδράκης - Άγγελος**'
* [[Χριστόφορος Νέζερ (1887-1970)|Χριστόφορος Νέζερ]] - Θωμάς
* [[Δέσπω Διαμαντίδου]] - μητέρα Λήδας
* Νίτσα Αβαταγγέλου - Στέλλα
* Κώστας Λάμπρου - πατέρας Άγγελου**'
* Νίνα Γιαννίδου - Λήδα
* Ανδρέας Φιλιππίδης - κιθαρίστας**

## Παραγωγή

Στο veggos.gr διαβάζουμε για *Το κορίτσι με τα παραμύθια*:Η ταινία προβάλλεται από τους πλανόδιους κινηματογραφιτζήδες της εποχής στους τοίχους των καφενείων των χωριών, στις παιδικές κατασκηνώσεις της ΧΑΝ και στα υπαίθρια «Σινεμά ο παράδεισος» της επικρατείας σε διπλή προβολή με το «Λατέρνα φτώχεια και γαρύφαλλο», με πρωταγωνίστρια την Τζένη Καρέζη. Ενα δράμα, μια κωμωδία, κάτι σαν φεστιβάλ κλαυσίγελου στη μεταπολεμική Ελλάδα και δύο νεαρές σταρ που με τη λάμψη τους και τις υποτιθέμενες μονομαχίες ματαιοδοξίας τους θα διασκεδάζουν τους θαυμαστές του εγχωρίου Χόλιγουντ επί σειρά ετών. 

## Παραπομπές


## Εξωτερικοί σύνδεσμοι
* 

*Το κορίτσι με τα παραμύθια στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1950
Κατηγορία:Ταινίες του 1957
Κατηγορία:Ελληνόφωνες ταινίες
Κατηγορία:Ελληνικές αισθηματικές δραματικές ταινίες
Κατηγορία:Ταινίες με μουσική σύνθεση Κώστα Καπνίση
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Κατηγορία:Ταινίες σε σκηνοθεσία Ανδρέα Λαμπρινού
Κατηγορία:Ταινίες σε σενάριο Ανδρέα Λαμπρινού
Γοργόνες (μυθικό έθνος)

Κατά τον Διόδωρο τον Σικελιώτη οι **Γοργόνες** ήταν μυθικό άλκιμο έθνος γυναικών, που κατοικούσε στη Λιβύη πλησίον της λίμνης Τριπωνίδας και πολεμούσαν συνεχώς με τις γειτονικές φυλές των Αμαζόνων. Την περίοδο που βασίλευε η Μέδουσα, πολεμήθηκαν από τον Περσέα. Αργότερα ο Ηρακλής καταδιώκοντας τις Αμαζόνες εξαφάνισε και αυτές τις Γοργόνες. 

Κατηγορία:Γοργόνες
Κατηγορία:Αρχαία Λιβύη
Στόχος (εφημερίδα)

Ο ***Στόχος*** είναι εβδομαδιαία ακροδεξιά και φιλοχουντική εφημερίδα που εκδίδεται στην Αθήνα και κυκλοφορεί κάθε Πέμπτη. Στην θεματολογία της περιλαμβάνει φιλοχουντικά θέματα, απειλές, εκκλησιαστικές προφητείες και ακροδεξιά ρητορική ενώ οι θέσεις που εκφράζονται σε αυτήν είναι ανοιχτά εθνικιστικές. Ιδρυτής της ήταν ο Γεώργιος Ε. Καψάλης το 1985. 

Τον Νοέμβριο του 2001, έπειτα από παύση δύο ετών, επανακυκλοφόρησε με νέο σχήμα υπό την Πανελληνισμός Ενημερωτική.

Ταυτίστηκε με την Χρυσή Αυγή μετά την είσοδό της στο κοινοβούλιο και αποστασιοποιήθηκε μετά την ανάληψη της πολιτικής ευθύνης για την δολοφονία Παύλου Φύσσα, από τον αρχηγό της Νίκο Μιχαλολιάκο. 

Η εφημερίδα απολογήθηκε στην Έλενα Ακρίτα για ανακρίβειες που είχε γράψει σχετικά με την σύνταξη της, οι οποίες οδηγούσαν σε απαράδεκτους χαρακτηρισμούς. 

## Δικτυακοί τόποι
*Ιστοσελίδα της εφημερίδας Στόχος

## Παραπομπές


Κατηγορία:Εφημερίδες με τόπο έκδοσης την Αθήνα
Κατηγορία:Εβδομαδιαίες εφημερίδες
Κατηγορία:Εφημερίδες στην ελληνική γλώσσα
Κατηγορία:Εφημερίδες με τόπο έκδοσης την Ελλάδα
Κατηγορία:Ακροδεξιά
Γοργόνος

**Γοργόνος** (*πληθ. Γοργόνοι*) είναι ένα επαινετικό επίθετο που χρησιμοποιείται στη Βοιωτία, και ειδικότερα για την περιοχή της Αράχοβας και της Λειβαδιάς. Με αυτή την λέξη αναφέρονται οι νέοι που διαμένουν στους αμπελώνες και στα καλλιεργημένα κτήματα, είναι εργατικοί και βοηθούν τους φιλόπονους και επιμελείς αγρότες.

Χρησιμοποιείται επίσης η φράση *«δουλεύει σαν Γοργόνος»* ή *«δουλεύει σαν Γοργόνι»* όταν θέλουν να επαινέσουν κάποιον για την εργατικότητά του και την ταχύτητα εκτέλεσης των εργασιών του.

Κατηγορία:Λαογραφία
Κατηγορία:Περιφερειακή ενότητα Βοιωτίας
Ικέτιδες (Ευριπίδη)

Οι ***Ικέτιδες*** είναι τραγωδία που έγραψε ο Ευριπίδης και διδάχθηκε (παίχθηκε) το 422 π.Χ. με διαφορετική υπόθεση από την ομώνυμη τραγωδία του Αισχύλου που γράφτηκε το 461 π.Χ..

Το 424 π.Χ., δύο χρόνια πριν τη δημιουργία των Ικέτιδων, οι Θηβαίοι -σύμμαχοι της Σπάρτης- νίκησαν τους Αθηναίους στο Δήλιο και δεν άφηναν για μέρες και μέρες να πάρουν και να θάψουν τους νεκρούς τους. Το έργο αποτελεί εγκώμιο των Αθηναίων και στιγματισμό των Θηβαίων που δεν επέτρεψαν τη ταφή των επτά στρατηγών που φονεύθηκαν εκεί. Παρά ταύτα οι μητέρες των πεσόντων στρατηγών με τη συνδρομή του βασιλιά Αδράστου του Άργους και με τη βοήθεια του Θησέα κατορθώνουν να παραλάβουν  και να μεταφέρουν τους νεκρούς στην Ελευσίνα όπου και τους έκαψαν. Ο μεν Άδραστος ορκίζεται αιώνια φιλία του Άργους προς την Αθήνα, η δε Ευάδνη, βασίλισσα των Μυκηνών μέσα σε μια δραματική σκηνή ρίπτεται στη πυρά του καιγόμενου συζύγου της Καπανέα, παρά τις παρακλήσεις του πατέρα της Ίφη.

## Βιβλιογραφία
*Ευριπίδης, Ικέτιδες, εκδ. ΚΟΑΝ, μτφ. Μιχαήλ Μαρμαρινός
*Ευριπίδης, Ικέτιδες, εκδ. Κάκτος
*Ευριπίδης, Ικέτιδες, εκδ. Επικαιρότητα, 1993 ISBN 960-205-247-3

## Παραστασιογραφία
Οι *Ικέτιδες* είναι από τις τραγωδίες εκείνες που παίζονται ελάχιστα με 3 παραστάσεις στο Εθνικό Θέατρο «Αρχαίο Θέατρο Επιδαύρου» το 1966 και το 2019 και Κρατικό Θέατρο Βορείου Ελλάδος σε μετάφραση Τάσου Ρούσσου το 1985. Ωστόσο πρέπει να επισημανθεί το ανέβασμα του «σχετικού μονολόγου» της τραγωδίας από το Δραματικό Σύλλογο «Ευριπίδης» την Κυριακή 30 Μαϊου 1926 στον ιερό χώρο της Ελευσίνας.

Το 1979, ο Θεατρικός Οργανισμός Κύπρου (Θ.Ο.Κ.) έκανε στην Ελλάδα περιοδεία παραστάσεων των Ικέτιδων του Ευριπίδη, σε σκηνοθεσία Νίκου Χαραλάμπους, μαθητή του Κάρολου Κουν. Ο παραλληλισμός με την εμπειρία της Τουρκικής εισβολής στην Κύπρο το 1974 συγκινεί ιδιαίτερα το κοινό, ενώ το 1980 οι Ικέτιδες αποτελούν την πρώτη παράσταση του Θ.Ο.Κ. στην Επίδαυρο.

## Παραπομπές-σημειώσεις


Κατηγορία:Τραγωδίες του Ευριπίδη
Γοργόνη

Η **Γοργόνη** ήταν μυθικό πλάσμα της ελληνικής μυθολογίας.

Σύμφωνα με την μυθολογία της αρχαίας Αττικής, όταν οι Γίγαντες πολεμούσαν τους θεούς του Ολύμπου κατά την περίοδο της Γιγαντομαχίας στην περιοχή *Φλέγρα* (ή *Φλεγραίο πεδίο)* της Αττικής , η Γαία γέννησε τη Γοργόνη, ώστε να βοηθήσει τους γιους της τους Γίγαντες.

Αλλά η θεά Αθηνά βλέποντας τα τεκτενόμενα, προσέτρεξε και με το δόρυ της φόνευσε τη Γοργόνη. Αργότερα έλαβε ως τρόπαιο και χρησιμοποίησε το δέρμα της για να φτιάξει την ασπίδα (αιγίδα) της, ενώ έδωσε στον πρόγονο των αρχαίων Αθηναίων Ερεχθέα σταγόνες από αίμα της, οι οποίες σύμφωνα με την μυθολογία ήταν ταυτόχρονα θανατηφόρες αλλά και ιαματικές.

Η θεά Αθηνά έφερε τα προσωνύμια "Γοργοφόνη" (Ευριπ. "Ίων" 1478) και "Γοργολόφος" (Αριστοφ. "Ιππ." 1180) επειδή έφερε στο κράνος της τη κεφαλή της Γοργόνης.

Η Γοργόνη ως μυθικό πρόσωπο αποτελούσε την ιδεατή αντίληψη της βεβιασμένης σκέψης, που είναι πάντα επικίνδυνη ως προς το θεμιτό ή αθέμιτο αποτέλεσμα. Αναφέρεται ότι η θεά Αθηνά χρησιμοποίησε την ασπίδα της εκτός της άμυνάς της και για προφυλαχθεί από τις δικές της βεβιασμένες σκέψεις της.

Κατηγορία:Όντα της ελληνικής μυθολογίας
Κατηγορία:Μύθοι της ελληνικής μυθολογίας
Γοργώ

Το όνομα **Γοργώ** μπορεί να αναφέρεται στις παρακάτω:

* Γοργώ (μυθολογία) Μυθικό πρόσωπο, μια από τις τρεις Γοργόνες.
* Γοργώ (της Σπάρτης) Βασίλισσα της Σπάρτης.
* Γοργώ (η Λέσβια) Αρχαία ποιήτρια από τη Λέσβο.
* Γοργώ (χώρα) Αρχαία χώρα ΒΑ. της Περσίας.
* Γοργώ (Γολέτα) Ελληνικό πολεμικό πλοίο της Εθνεγερσίας του 1821.
* Γοργώ (Λιβυρνίς) Ελληνικό πολεμικό πλοίο μετά το 1821.

## Δείτε επίσης
* Γοργόνα (αποσαφήνιση)

Κατηγορία:Αποσαφηνίσεις ονομάτων
Ιππόλυτος (τραγωδία)

μικρογραφία|383x383εσ
Ο **Ιππόλυτος** **στεφανίας** ή **στεφανηφόρος** είναι αρχαία τραγωδία που έγραψε ο Ευριπίδης και διδάχτηκε (παίχτηκε) το 428 π.Χ.. Το έργο αποτελείται από 1.466 στίχους. Η τετραλογία που τον περιελάμβανε ήταν μια από τις 5 τετραλογίες με τις οποίες ο Ευριπίδης κέρδισε *τα* *πρωτεία*, δηλαδή νίκη στους δραματικούς αγώνες. Δεύτερος κατετάχθη ο Ιόφων, γιος του Σοφοκλή, ενώ τρίτος βγήκε ο Ίων ο Χίος. 

## Ιππόλυτος Καλυπτόμενος
Πριν από τη συγγραφή του Ιππόλυτου Στεφανηφόρου, ο Ευριπίδης έγραψε ακόμα ένα έργο για τον Ιππόλυτο, τον *Ιππόλυτο Καλυπτόμενο*, από το οποίο σώζονται αποσπάσματα. Σε αυτό, η Φαίδρα παρουσιαζόταν ακόλαστη και εξομολογούνταν η ίδια τον πόθο της στον Ιππόλυτο, ο οποίος κάλυψε το πρόσωπο του από ντροπή όταν το έμαθε (εξ ου και «Καλυπτόμενος»). Λέγεται πως ολόκληρο το στάδιο σείστηκε από τις αποδοκιμασίες του κοινού. Ακόμα και ο Σοφοκλής, ο οποίος σέβονταν τον νεότερο του συνεργάτη, έγραψε την τραγωδία *Φαίδρα,* έχοντας ως σκοπό να αντιταχθεί στην εκδοχή που ο Ευριπίδης προέβαλε.

## Τα πρόσωπα του έργου

* Αφροδίτη
* Ιππόλυτος
* συνοδοί Ιππολύτου
* θεράπων
* χορός
* τροφός
* Φαίδρα
* Θησέας
* αγγελιαφόρος
* Άρτεμις

## Η υπόθεση
Το έργο αυτό φέρεται και με το όνομα *Στεφανηφόρος* από το στέφανο που προσφέρει στην Άρτεμη ο ήρωας. Αλλά η αφοσίωσή του αυτή προς τη θεά διεγείρει την Αφροδίτη που προκειμένου να επιφέρει τον όλεθρο του αγνού ήρωα «εμπνέει» τη μητριά αυτού σε ανόσιο έρωτα μ΄ αυτόν. Και η μεν μητριά Φαίδρα συγκαλύπτει το πάθος της ενώ η τροφός το αποκαλύπτει στον ήρωα και του προκαλεί δίκαια φρίκη. 

Κατόπιν αυτού η Φαίδρα αισχυνόμενη απαγχονίζεται αφού προηγουμένως με σημείωμα διαβάλει τον νέο στον πατέρα του Θησέα ο οποίος στη συνέχεια με σκληρή κατάρα προκαλεί τον κύριο όλεθρο του ήρωα.

Με βάση αυτή την τραγωδία ο Ρωμαίος Σενέκας αλλά και ο Γάλλος Ρακίνας δημιούργησαν αντίστοιχα έργα με το όνομα *[[Φαίδρα (Ρακίνας)|Φαίδρα]]*.

## Απόσπασμα του έργου

ΙΠΠΟΛΥΤΟΣ,στ.1274-1282 





## Αναφορές


## Εξωτερικοί σύνδεσμοι
*Κρατικό Θέατρο Βορείου Ελλάδος

Κατηγορία:Τραγωδίες του Ευριπίδη
Σπετσοπούλα

Η **Σπετσοπούλα** είναι νησί του Αργοσαρωνικού. Βρίσκεται σε μικρή απόσταση, νοτιοανατολικά απο τις Σπέτσες, εξ ου και η ονομασία της.

Το μη αιγιάλιο τμήμα της είναι ιδιόκτητο, της  εφοπλιστικής οικογένειας Σ. Νιάρχου. Φέρεται ν΄ ανήκει σε μια ναυτιλιακή εταιρεία υπό την επωνυμία "Διεθνή Ναυτιλιακά Πρακτορεία ΑΕ". Στην απογραφή του 2001 εμφανίζεται να έχει 8 μόνιμους κατοίκους.

Στην οικογένεια Νιάρχου πουλήθηκε στα μέσα της δεκαετίας του 1950 από τους απογόνους του εφοπλιστή και πολιτευτή των Σπετσών Ιωάννη Λεωνίδα.

Στίς 4 Μαΐου του 1970 στην οικία του Σταύρου Νιάρχου που υπάρχει στο νησί βρέθηκε νεκρή η γυναίκα του Ευγενία Λιβανού-Νιάρχου.

Στην αρχαιότητα το νησί ονομαζόταν Αριστερά και αναφέρεται από τον Παυσανία

## Παραπομπές



Κατηγορία:Νησιά του Αργοσαρωνικού
Κατηγορία:Ιδιωτικά νησιά Ελλάδας
Γνώση

**Γνώση** είναι η μετεξέλιξη στον νου της καταγεγραμμένης πληροφορίας και εμπειρίας που παρέχει την εξοικείωση, την αντιληπτότητα και την κατανόηση των πραγμάτων και δίνει επιδεξιότητα και δυνατότητα καθοδήγησης στη λήψη αποφάσεων. Αποκτάται μέσω της εμπειρίας ή της εκπαίδευσης με την πρόσληψη πληροφορίας, την ανακάλυψη και τη μάθηση.

Η γνώση μπορεί να αναφέρεται στη θεωρητική ή στην πρακτική κατανόηση ενός θέματος, να αφορά την επιδεξιότητα και την εξειδίκευση στο πρακτικό του μέρος, και να ακολουθεί λιγότερο ή περισσότερο την τυπικότητα και τη συστηματικότητα.

Στη φιλοσοφία η μελέτη της γνώσης καλείται γνωσιολογία. Ο Πλάτωνας όρισε τη γνώση ως «τεκμηριωμένη και αληθή πεποίθηση». Το 1963 το Πρόβλημα του Γκέτιερ έδωσε αντιπαραδείγματα στον ορισμό αυτόν και ακολούθησαν αρκετές θεωρίες ή διατυπώσεις που θέτουν πλέον τη γνώση ως κεντρικό πρόβλημα της γνωσιολογίας, με φιλοσόφους να φτάνουν να μην αποδέχονται πως υπάρχει οτιδήποτε γνωστό.

Στη βιβλιογραφία της διαχείρισης γνώσης, ένας συνήθης τρόπος διάκρισης της αποκτώμενης γνώσης είναι η ρητή γνώση (explicit knowledge) και η άρρητη γνώση (tacit knowledge). Η πρώτη μεταδίδεται με το γραπτό και προφορικό λόγο, ενώ η δεύτερη αποκτάται με την εμπειρία.

## Παραπομπές


## Εξωτερικοί σύνδεσμοι

4.http://www.gnomikologikon.gr/greek-proverbs.php
Διοργανώσεις Ε.Π.Σ. Αχαΐας 2002–03

Το **Πρωτάθλημα της [[Ε.Π.Σ. Αχαΐας]] 2002-03**, σύμφωνα με την προκήρυξη του, διοργανώθηκε σε δύο ομίλους των δεκατεσσάρων (14) ομάδων. Οι δύο πρώτες έπαιξαν διπλούς αγώνες, έναν σε κάθε έδρα, για τον τίτλο του πρωταθλητή και την άνοδο στην Δ΄ Εθνική. Οι έξι (6) τελευταίοι από κάθε όμιλο υποβιβάστηκαν στην Β΄ Κατηγορία αφού από το 2003-04 το πρωτάθλημα της Α΄ Κατηγορίας άρχισε να διεξάγεται σε έναν ενιαίο όμιλο. 

Νικητής του 1ου Ομίλου αναδείχτηκε ο Φωστήρας Οβρυάς με 62 βαθμούς και νικήτρια του 2ου Ομίλου Δόξα Παραλίας με 61 βαθμούς. Πρωταθλητής -για πρώτη φορά στην ιστορία του- αναδείχθηκε τελικά ο Φωστήρας, ο οποίος κατέκτησε τον τίτλο μετά από μια επταετία όπου κατατασσόταν συνεχώς στην πρώτη τετράδα της βαθμολογίας, και νικώντας στον διπλό τελικό την Δόξα και εντός και εκτός έδρας με σκορ 2-0 και 1-2 αντίστοιχα.

## Βαθμολογία

;Α΄ Όμιλος

;Β΄ Όμιλος

 

## Τελικοί

## Τελική κατάταξη

## Σκόρερς

## Υπόλοιπες κατηγορίες

## Παρουσίαση συλλόγων

Κατηγορία:Ε.Π.Σ. Αχαΐας
High and tight

thumb|Αμερικανός πεζοναύτης με κούρεμα high and tight.
Το κούρεμα **high and tight** αποτελεί σταθερά στο Σώμα Πεζοναυτών των ΗΠΑ. Μοιάζει κατά πολύ με το κούρεμα με την ψιλή, με τη διαφορά ότι στο τελευταίο αφαιρούνται όλα τα μαλλιά. Για την επίτευξή του, χρησιμοποιείται η κουρευτική μηχανή και έπειτα πολλές φορές ξυράφι. Συνίσταται στην κοπή των μαλλιών από την πίσω πλευρά του κεφαλιού σε βαθμό που να φαίνεται το δέρμα, αφήνοντας μόνο μια μικρή τούφα μαλλιών στο πάνω μέρος του κεφαλιού (μπροστά). Με αυτόν τον τρόπο προσαρμόζεται στο κεφάλι καλύτερα η αντιασφυξιογόνα μάσκα που χρησιμοποιείται συχνά στον αμερικάνικο στρατό.

## Τρόπος
Στις ΗΠΑ, για να γίνει αυτό το κούρεμα, πολλές φορές ο κουρέας ή η κομμώτρια βάζει το χέρι του με τα δάχτυλα μπροστά στο κεφάλι του πελάτη που θέλει αυτό το κούρεμα και αφαιρεί με την κουρευτική μηχανή χωρίς "προστατευτική σκάλα" ή με νούμερο "1" σκάλα όλα τα μαλλιά εκτός από αυτά που είναι κάτω από την παλάμη του. Στη συνέχεια κόβει τα μαλλιά στις άκρες του κεφαλιού. Το εν λόγω κούρεμα δεν είναι ταιριαστό σε όλους, ειδικά την πρώτη φορά.
.

## Ιστορικό
Το κούρεμα αυτό στους μη στρατιωτικούς ξεκίνησε τη δεκαετία του ' 80 ως μόδα που λάνσαραν οι Αφροαμερικανοί. Στη συνέχεια επεκτάθηκε και στους λευκούς και στις άλλες φυλές και διαδόθηκε στην Ευρώπη, ιδίως από αθλητές και καλλιτέχνες. Στην Ελλάδα, η σχέση της κόμμωσης με τους Αμερικανούς πεζοναύτες έκανε μερικούς να το αποκαλούν και *πεζοναυτικό κούρεμα* .

## Παραπομπές


Κατηγορία:Κομμώσεις
Κατηγορία:Στρατιωτική καθημερινότητα
Γοργόνιο (αστερισμός)

**Γοργόνιο** ήταν η ελληνική ονομασία του μικρού αστερισμού της κεφαλής της Μέδουσας, παρά τον αστερισμό του Περσέα. Αναφέρεται από τους αστρονόμους Πτολεμαίο και Χρυσοκόκκη. 

Σήμερα λογίζεται και αναφέρεται ως ένας αστέρας, ο αστέρας "**β**" του αστερισμού του Περσέα ή και αποκαλούμενου  "Αλγκόλ" (κατά ομώνυμο φαινόμενο). 

Κατηγορία:Πρώην αστερισμοί
480 π.Χ.

## Γεγονότα
* Μάιος – Η περσική στρατιά του Ξέρξη Α΄, ξεκινώντας από τις Σάρδεις, προελαύνει στη Θράκη και στη Μακεδονία.
* Οι Έλληνες στέλνουν δύναμη 10.000 ανδρών, πεζικό και ιππικό, στην Κοιλάδα των Τεμπών για να αντιτάξουν εκεί άμυνα κατά των Περσών, με επικεφαλής τον Σπαρτιάτη Ευάνετο και τον Αθηναίο Θεμιστοκλή. Ωστόσο, προειδοποιημένοι από τον βασιλιά της Μακεδονίας Αλέξανδρο Α΄ ότι η Κοιλάδα μπορεί να παρακαμφθεί, αποφασίζουν και εκκενώνουν την κοιλάδα.
* Αύγουστος ή Σεπτέμβριος – Μάχη των Θερμοπυλών: Οι Πέρσες νικούν μικρή ελληνική δύναμη 300 Σπαρτιατών και 700 Θεσπιέων υπό τον Σπαρτιάτη βασιλιά Λεωνίδα Α΄. Επί δύο ημέρες οι Έλληνες εμποδίζουν την κάθοδο των Περσών στη νότια Ελλάδα. Μετά από προδοσία, ο Λεωνίδας διατάζει τις υπόλοιπες ελληνικές δυνάμεις να φύγουν και ο ίδιος με τη βασιλική φρουρά του (που έμεινε γνωστή στην ιστορία ως «οι Τριακόσιοι του Λεωνίδα»), περικυκλωμένοι, μάχονται μέχρι που να σκοτωθούν όλοι.
* Ναυμαχία του Αρτεμισίου: Ο ελληνικός και ο περσικός στόλος ναυμαχούν επί τριήμερο με αμφίρροπο αποτέλεσμα, ενώ οι Πέρσες έχουν χάσει πολλά πλοία εξαιτίας θυελλών.
* Ο Παυσανίας γίνεται αντιβασιλιάς της Σπάρτης για λογαριασμό του ανήλικου Πλειστάρχου, γιου του Λεωνίδα, μετά τον θάνατο του Λεωνίδα στη Μάχη των Θερμοπυλών.
* Οι Πέρσες καταστρέφουν τη Φωκίδα και τις ακτές της Εύβοιας. Η Θήβα και οι περισσότερες άλλες πόλεις της Βοιωτίας συμμαχούν με τον Ξέρξη.
* Οι Πέρσες καταλαμβάνουν και λεηλατούν την Αθήνα, της οποίας οι πολίτες καταφεύγουν στη Σαλαμίνα και στη συνέχεια στην Πελοπόννησο.
* 22 Σεπτεμβρίου – Ο ελληνικός στόλος με επιφαλής τον Ευρυβιάδη και τον Θεμιστοκλή νικά τον περσικό στόλο του Ξέρξη στη Ναυμαχία της Σαλαμίνας
* Ο Ξέρξης ενθαρρύνει τους Καρχηδονίους να επιτεθούν κατά των Ελλήνων της Σικελίας. Οι Καρχηδόνιοι αποβιβάζουν στη νήσο μεγάλη στρατιωτική δύναμη υπό τον Αμίλκα Α΄.
* Μάχη της Ιμέρας: Οι Ελληνες των Συρακουσών και του Ακράγαντα νικούν τους Καρχηδονίους του Αμίλκα Α΄. Μετά την ήττα του, ο Αμίλκας αυτοκτονεί.
* Μια έκλειψη Ηλίου αποθαρρύνει τον ελληνικό στρατό από το να καταδιώξει τους Πέρσες μετά τη νίκη στη Ναυμαχία της Σαλαμίνας. Ο Ξέρξης επιστρέφει στην Περσία αφήνοντας πίσω μια στρατιά υπό τον Μαρδόνιο, η οποία ξεχειμωνιάζει στη Θεσσαλία.
* Οι Ρωμαίοι επιτυγχάνουν σημαντική νίκη κατά των Βηίων, αλλά οι ύπατοι Κουίντος Φάβιος Βιμπουλάνος και Γνάιος Μάνλιος Κινγκινάτος σκοτώνονται στη μάχη.
* Στην Περσία ολοκληρώνεται το βασιλικό θησαυροφυλάκιο των Ανακτόρων της Περσέπολης μετά από τριάντα χρόνια εργασιών.

## Γεννήσεις
* Αντιφών ο Ραμνούσιος, Έλληνας ρήτορας
* Ευριπίδης, Έλληνας τραγωδός

## Θάνατοι
* Λεωνίδας, βασιλιάς της Σπάρτης
* Ξενοφάνης, Έλληνας φιλόσοφος
* Ονομάκριτος, Έλληνας χρησμολόγος
* Αμίλκας Α΄, Καρχηδόνιος βασιλιάς και στρατηγός

Κατηγορία:Έτη
479 π.Χ.

## Γεγονότα
*Ο Πέρσης διοικητής Μαρδόνιος, που έχει πλέον τη βάση του στη Θεσσαλία, κερδίζει την υποστήριξη του Αμφιλοχικού Άργους και της δυτικής Αρκαδίας. 
*27 Αυγούστου - Η Μάχη των Πλαταιών: οι Έλληνες υπό τον Σπαρτιάτη στρατηγό Παυσανία συντρίβουν τους Πέρσες υπό τον στρατηγό Μαρδόνιο. Την ίδια μέρα διεξάγεται και η Ναυμαχία της Μυκάλης όπου ο Ελληνικός στόλος καταστρέφει τον Περσικό.

## Γεννήσεις

## Θάνατοι
*27 Αυγούστου - Μαρδόνιος, Πέρσης στρατηγός
*Κομφούκιος, Κινέζος φιλόσοφος

Κατηγορία:Έτη
Ρήσος (τραγωδία)

Ο **Ρήσος** είναι τίτλος τραγωδίας του Ευριπίδη.

Η πατρότητα του έργου αμφισβητείται από πολλούς ειδικούς ήδη απο την αρχαιότητα. Το έργο θεωρείται πολύ μεταγενέστερο και λόγω του τρόπου γραφής και αισθητικής του και λόγω των ιδιομορφιών του (μοιάζει με χρονικογράφημα).

Μια πρόσφατη θεωρία είναι ότι ο *Ρήσος* είναι έργο αγνώστου συγγραφέα στην αυλή του Φίλιππου Β΄ της Μακεδονίας ή του Μεγάλου Αλέξανδρου στο τέλος του 4ου αιώνα π.Χ..

## Υπόθεση
Το έργο αυτό ανάγεται στην ραψωδία Κ' της Ιλιάδας (Δολώνια). 

Ξεκινάει με την είσοδο του χορού, που αποτελείται από Τρώες στρατιώτες, οι οποίοι πληροφορούν τον Έκτορα πως οι Έλληνες συγκεντρώθηκαν στην σκηνή του Αγαμέμνονα. Αποφασισμένος να τους επιτεθεί, αναχαιτίζεται από τον Αινεία, και στέλνει τον Δόλωνα ώστε να τους κατασκοπεύσει. Ένας βοσκός αναγγέλει την άφιξη του Ρήσου, ο οποίος υπόσχεται στον Έκτορα την νίκη των Τρώων και πως θα πολιορκήσει την Ελλάδα ως αντίποινα. Αφού αποχωρήσουν ο Ρήσος και ο Έκτορας, αποχωρεί και ο χορός. Οι Οδυσσέας και Διομήδης, πληροφορούνται από την Αθηνά την άφιξη του Ρήσου και τον δολοφονούν, ενώ η Αθήνα, παίρνοντας την μορφή της Αφροδίτης, ξεγελάει τον Πάρη, ο οποίος έρχεται να πληροφορήσει τον αδερφό του, επειδή μπήκαν  Έλληνες στο στρατόπεδο . Ο χορός επιστρέφει, και ο Ηνίοχος του Ρήσου αναγγέλει τον θάνατο του, ενώ η Μούσα μητέρα του, θρηνεί τον γιο της.

Την τραγωδία αυτή απομιμήθηκε αργότερα ο Ρωμαίος Λούκιος Άττιος και έγραψε το δράμα *Nyctegersia* («Νυκτεγερσία»).

## Παραπομπές

Ρησος
Λιβυρνίδες Ελληνικού Πολεμικού Ναυτικού

Οι **λιβυρνίδες του Ελληνικού Πολεμικού Ναυτικού** ήταν μια σειρά μικρά ταχύπλοα με ιστιοφορία, τύπου βελλούς ή μύστικου, που χρησιμοποιούνταν ως απόστολα πλοία και για καταδίωξη πειρατείας από το ελληνικό ναυτικό του 19ου αιώνα. Η ονομασία αυτή αποδόθηκε κατ' αναλογία με τον τύπο ελαφρού και ταχέως πολεμικού πλοίου λιβύρνις ή λιβυρνίς κατά την αρχαιότητα.

## Αμφιτρίτη ΙΙ
Η λιβύρνις *Αμφιτρίτη*, εκτοπίσματος 15 τόνων ναυπηγήθηκε το 1852 στον Πόρο για τη δίωξη της πειρατείας. Ομοίου τύπου πλοία είναι τα: ''Κυμοθόη Ι'', *[[Πανθήρα (λιβυρνίς)|Πανθήρα]]* και ''Δελφινία''. Το 1870 μετατράπηκε σε φορτηγίδα. Είχε πλήρωμα 4 υπαξιωματικούς και 26 ναύτες.

## Γοργώ

Το *Γοργώ* ήταν ελληνικό πολεμικό πλοίο τύπου βελλού (ή λιβυρνίς), απομεινάρι του κατά θάλασσα Αγώνα του 1821. Πιθανώς να πρόκειται για την ομώνυμη υδραίικη γολέτα του Κυριάκου Σκούρτη ''Γοργώ'' ύστερα από μετασκευή.

Το σκάφος αυτό, εκτοπίσματος 10 μόλις τόνων, μετά τον ερχομό του βασιλέως Όθωνα γράφτηκε στη δύναμη του ελληνικού βασιλικού στόλου με αύξοντα αριθμό 19. Έφερε οπλισμό ένα μικρό πυροβόλο (κανόνι) των 3 λιτρών. Χρησιμοποιήθηκε κυρίως ως ταχυδρομικό με παράλληλη περιπολία ως αντιπειρατική ακταιωρός. Τον Οκτώβριο του 1832 ενώ είχε σταλεί με τα σκάφη *Σπάρτη* και *Ευχαρίς* στη Πελοπόννησο για καταδίωξη της πειρατείας τούτο μεταπήδησε σε πειρατικό. Για την ενέργεια αυτή ο κυβερνήτης και το πλήρωμα συνελήφθησαν και δικάστηκαν.

Τέλος το σκάφος αυτό διαλύθηκε λόγω παλαιότητας στο Ναύσταθμο του Πόρου πριν το 1840.
## [[Δελφινία]]
Ναυπηγήθηκε το 1852 στον Πόρο για τη δίωξη της πειρατείας. Πλήρωμα: 4 υπαξιωματικοί και 26 ναύτες. Εκτόπισμα: 15 τόνοι. Ομοίου τύπου πλοία: ''Κυμοθόη Ι'', *[[Πανθήρα (λιβυρνίς)|Πανθήρα]]* και ''Αμφιτρίτη ΙΙ''. Αποσύρθηκε το 1862.
## Κυμοθόη Ι
Το 1852 ναυπηγήθηκε στον Ναύσταθμο Πόρου. Εκτόπισμα: 15 τόνοι. Πλήρωμα: 4 υπαξιωματικοί και 26 ναύτες. Αποσύρθηκε το 1862. Ομοίου τύπου πλοία: ''Δελφινία'',  ''Πάνθηρας'' και ''Αμφιτρίτη ΙΙ''.

## [[Πανθήρα (λιβυρνίς)|Πανθήρα]]
Όνομα αθηναϊκής τριήρεως. Ναυπηγήθηκε στον Ναύσταθμο Πόρου το 1852. Ομοίου τύπου πλοία: ''Δελφινία'', ''Κυμοθόη Ι'' και ''Αμφιτρίτη ΙΙ''. Εκτόπισμα: 15 τόνοι. Πλήρωμα: 4 υπαξιωματικοί και 26 ναύτες. Τον Μάρτιο του 1854 είχε εισχωρήσει στον Παγασητικό Κόλπο, όπου συνελήφθη από ένα τουρκικό ατμοκίνητο πολεμικό και οδηγήθηκε στο λιμάνι του Αλμυρού. Στη συνέχεια αφέθηκε ελεύθερο. Αναφέρεται ότι το 1860 διαλύθηκε.

## Παραπομπές

Κατηγορία:Ελληνικά πολεμικά πλοία
Κύκλωψ (σατυρικό δράμα)

Ο **Κύκλωψ ** είναι σατυρικό δράμα που έγραψε ο Ευριπίδης, με άγνωστο το έτος που διδάχτηκε (παίχτηκε),(πιθανώς λίγο μετά το 411 π.Χ.) είναι το μόνο σατυρικό έργο του που έχει διασωθεί πλήρως.

Το σατυρικό δράμα, γραφόταν από τους ίδιους ποιητές  που γράφανε τις τραγωδίες και παιζόταν μετά από την τριλογία, κατά τους δραματικούς αγώνες στα Διονύσια. Ο χορός σε  όλα τα σατυρικά δράματα απαρτίζεται από Σατύρους και σκοπός του έργου είναι να ξαλαφρώσει την ψυχή και το συναίσθημα  των θεατών, έπειτα από τη θέαση τριών τραγωδιών. 

Το έργο αυτό βασίσθηκε στην ένατη ραψωδία της Οδύσσειας στην οποία μυθολογείται η τύφλωση του Κύκλωπα Πολύφημου από τον Οδυσσέα. Ο δε χορός, που τον απαρτίζουν Σάτυροι  με τον  Σειληνό ως χορηγό και που παρουσιάζονται ως ναυαγήσαντες σ΄ αυτό το νησί των Κυκλώπων, κατέστησε το δράμα γνήσιο σατυρικό.

## Παραπομπές


Κατηγορία:Θεατρικά έργα του Ευριπίδη
Ατίλιο

Ο **Βασίλης Δουρίδας**,, γνωστός και ως **Ατίλιο**, ήταν Έλληνας οργανοπαίκτης, ένθερμος οπαδός του Ολυμπιακού και της Εθνικής Ελλάδος και τρομπετίστας της εξέδρας των δύο ομάδων. 

## Βιογραφικά στοιχεία
Γεννήθηκε στην Αθήνα το 1942. Φοίτησε στο τμήμα Ιατρικής του Πανεπιστημίου Αθήνας, αλλά παράτησε τις σπουδές του στο 4ο έτος της φοίτησής του, λόγω του μεγάλου του πάθους για τον Ολυμπιακό. Ήταν ενεργός φίλαθλος που ξεσήκωνε τους οπαδούς στην κερκίδα του Ολυμπιακού, αλλά και της Εθνικής ομάδας με την τρομπέτα του. Το παρατσούκλι του *Ατίλιο* βγήκε από έναν άλλο φίλαθλο του Ολυμπιακού, που μετά από ένα περιστατικό στην κερκίδα του Ολυμπιακού, τον αποκάλεσε έτσι παρομοιάζοντάς τον με τον ομώνυμο γνωστό παλαιστή της εποχής. Η αδιάλειπτη παρουσία του στα παιχνίδια της αγαπημένης του ομάδας και ο ήχος της τρομπέτας του που ήταν άρρηκτα συνυφασμένος με την ερυθρόλευκη εξέδρα, μετέτραψαν τον Ατίλιο σε αναπόσπαστο κομμάτι και σε οπαδό-σύμβολο της ερυθρόλευκης κερκίδας και του Σταδίου Καραϊσκάκη. Πέθανε από οξύ πνευμονικό οίδημα στα 52 του, στις 11 Νοεμβρίου 1994 και κηδεύτηκε στο νεκροταφείο των Αγίων Αναργύρων.

Η τρομπέτα του Ατίλιο βρίσκεται σε περίοπτη θέση στο μουσείο του Ολυμπιακού στο Στάδιο Καραϊσκάκη.

## Παραπομπές

## Εξωτερικοί σύνδεσμοι
* 
* 

Κατηγορία:Ολυμπιακός Σ.Φ.Π. (ποδόσφαιρο)
Κατηγορία:Εθνική Ελλάδας (ποδόσφαιρο)
Πύργος της Βαβέλ

Κατά την αφήγηση στη Γένεση, ο **Πύργος της Βαβέλ** ήταν ένα ψηλό κτίριο που χτιζόταν με σκοπό την αύξηση της φήμης και της εξουσίας του λαού των κατασκευαστών του, και στόχο να φτάσει μέχρι τον ουρανό. Όμως λόγω της βλασφημίας αυτής, ο Θεός σύγχυσε τις γλώσσες των κατασκευαστών, με αποτέλεσμα να καταστεί αδύνατη η ολοκλήρωσή του, και αυτοί να διασπαρούν σε όλο τον τότε γνωστό κόσμο. Η διήγηση της Γενέσεως επιχειρεί από την εβραϊκή λαϊκή παράδοση να εξηγήσει την ποικιλία των γλωσσών και εθνών στον κόσμο.  

## Οι διαφορετικές ερμηνείες για τον πύργο της Βαβέλ
Με δεδομένες τις διαφορετικές ερμηνείες για τον Κατακλυσμό του Νώε, που προηγήθηκε αυτής της αφήγησης στο ίδιο βιβλίο της Γένεσης, διαφοροποιείται και η ερμηνεία για τα γεγονότα του πύργου της Βαβέλ. Και για μεν αυτούς που δέχονται έναν παγκόσμιο κατακλυσμό, ο πύργος της Βαβέλ υπήρξε το ξεκίνημα της ανθρώπινης εθνογένεσης, ενώ για όσους δέχονται τοπικό κατακλυσμό, αυτό ήταν ένα γεγονός, που σχετίζεται μόνο με τους απογόνους του Νώε, και τη διάσπαση και διασκορπισμό της δικής τους μόνο εθνότητας, και τη διασπορά τους σε άλλα έθνη και γλώσσες, τα οποία σύμφωνα με τους ιστορικούς ήδη υπήρχαν. Η αφήγηση θέλει να τονίσει τα όρια του ανθρώπου και την παντοδυναμία του Θεού, ο οποίος κυριαρχεί πάνω στους ανθρώπους και τους τιμωρεί, όταν ξεπερνούν αυτά τα όρια. Υπάρχουν διάφορες απόψεις σχετικά με ποιο κτήριο ενδεχομένως μπορεί να ταυτιστεί ο Πύργος της Βαβέλ (π.χ. ο ναός Etemennanki  μέσα στη Βαβυλώνα ή το Birs Nimrud στα Βόρσιππα, σε μικρή απόσταση νοτιοδυτικά της Βαβυλώνας). Ο ιστορικός Ηρόδοτος μας περιγράφει το ιερό Etemennanki (οίκος των θεμελίων του ουρανού και της γης), που αποκατέστησε ο Navopolassar.  

## Η ιστορία
Η ιστορία του Πύργου της Βαβέλ είναι μόνο 9 στίχοι οι οποίοι μπαίνουν εμβόλιμα μεταξύ των γενεαλογιών των παιδιών του Νώε.

*Καὶ ἦν πᾶσα ἡ γῆ χεῖλος ἕν, καὶ φωνὴ μία πᾶσι. *

*καὶ ἐγένετο ἐν τῷ κινῆσαι αὐτοὺς ἀπὸ ἀνατολῶν, εὗρον πεδίον ἐν γῇ Σενναὰρ καὶ κατῴκησαν ἐκεῖ.*

*καὶ εἶπεν ἄνθρωπος τῷ πλησίον αὐτοῦ· δεῦτε πλινθεύσωμεν πλίνθους καὶ ὀπτήσωμεν αὐτὰς πυρί. καὶ ἐγένετο αὐτοῖς ἡ πλίνθος εἰς λίθον, καὶ ἄσφαλτος ἦν αὐτοῖς ὁ πηλός.*

*καὶ εἶπαν· δεῦτε οἰκοδομήσωμεν ἑαυτοῖς πόλιν καὶ πύργον, οὗ ἔσται ἡ κεφαλὴ ἕως τοῦ οὐρανοῦ, καὶ ποιήσωμεν ἑαυτοῖς ὄνομα πρὸ τοῦ διασπαρῆναι ἡμᾶς ἐπὶ προσώπου πάσης τῆς γῆς. *

*καὶ κατέβη Κύριος ἰδεῖν τὴν πόλιν καὶ τὸν πύργον, ὃν ᾠκοδόμησαν οἱ υἱοὶ τῶν ἀνθρώπων. *

*καὶ εἶπε Κύριος· ἰδοὺ γένος ἓν καὶ χεῖλος ἓν πάντων, καὶ τοῦτο ἤρξαντο ποιῆσαι, καὶ νῦν οὐκ ἐκλείψει ἀπ᾿ αὐτῶν πάντα, ὅσα ἂν ἐπιθῶνται ποιεῖν. *

*δεῦτε καὶ καταβάντες συγχέωμεν αὐτῶν ἐκεῖ τὴν γλῶσσαν, ἵνα μὴ ἀκούσωσιν ἕκαστος τὴν φωνὴν τοῦ πλησίον. *

*καὶ διέσπειρεν αὐτοὺς Κύριος ἐκεῖθεν ἐπὶ πρόσωπον πάσης τῆς γῆς, καὶ ἐπαύσαντο οἰκοδομοῦντες τὴν πόλιν καὶ τὸν πύργον. *

*διὰ τοῦτο ἐκλήθη τὸ ὄνομα αὐτῆς Σύγχυσις, ὅτι ἐκεῖ συνέχεε Κύριος τὰ χείλη πάσης τῆς γῆς, καὶ ἐκεῖθεν διέσπειρεν αὐτοὺς Κύριος ἐπὶ πρόσωπον πάσης τῆς γῆς.*

## Παραπομπές


Κατηγορία:Βίβλος
Βαβελ
Πυργος της Βαβελ
Απορρόφηση

Γενικά **απορρόφηση** χαρακτηρίζεται η διαδικασία με την οποία ενέργεια ή ύλη εισέρχεται σ΄ ένα σύστημα ενεργό ή παθητικό. Για παράδειγμα το σύστημα απορρόφησης θρεπτικών ουσιών από το αίμα, μέσω του εντέρου των ζώων, ή η διαδικασία με την οποία η χλωροφύλλη απορροφά το φως για τη λειτουργία της φωτοσύνθεσης.
## Στη φυσική
Ο όρος *απορρόφηση ενέργειας* χρησιμοποιείται μόνο στη περίπτωση απορρόφησης ηλεκτρομαγνητικής ακτινοβολίας από ένα σώμα. Αναφέρεται στη διαδικασία κατά την οποία η ενέργεια ενός φωτονίου απορροφάται από ένα άλλο σωματίδιο, για παράδειγμα ένα άτομο του οποίου τα ηλεκτρόνια σθένους μεταβαίνουν από μια ενεργειακή στάθμη σε κάποια υψηλότερη, απορροφώντας την ενέργεια του, το οποίο έτσι εξαφανίζεται.  Τα σωματίδια αυτά, μπορούν να χάσουν την απορροφούμενη ενέργεια είτε μέσω ανταλλαγής θερμότητας είτε λόγω ακτινοβολίας.  
*Αυτή η  απορρόφηση ενέργειας μετράται με τη μέθοδο της φασματοσκοπίας.
## Στη χημεία
Αντίθετα η απορρόφηση στη Χημεία αποτελεί ιδιότητα των χημικών ουσιών κατά την οποία μια ουσία απορροφάται εξ ολοκλήρου από μια άλλη. Ακριβώς όπως το φαινόμενο που παρουσιάζει ο σπόγγος όταν "ρουφάει" το νερό. Είδος αυτής της απορρόφησης (της ύλης) είναι η εφίζηση.

## Δείτε επίσης

*Απορροφητικότητα
*Φάσμα απορρόφησης
*Φάσμα ενέργειας
*Προσρόφηση (προς σύγκριση)

Κατηγορία:Φως
Κατηγορία:Μεταβολισμός
Κατηγορία:Κατάσταση της ύλης
Κατηγορία:Χημικές ιδιότητες
Κατάλογος top-level domains

Παρακάτω βρίσκεται ένας κατάλογος top-level domains κωδικών χωρών (ccTLD).

## Κυρίαρχα Κράτη
### Πλήρως Διεθνώς Αναγνωρισμένα κράτη Μέλη του ΟΗΕ
Στην λίστα περιλαμβάνεται επίσημα και η Αρμενία, η οποία επίσημα αναγνωρίζεται από το 2025 και από το Πακιστάν, όποτε είναι Πλήρως Διεθνώς Αναγνωρισμένη χώρα.

### Μέλη του ΟΗΕ που δεν αναγνωρίζονται από τουλάχιστον ένα μέλος του ΟΗΕ

## Αυτόχθονες Λαοί και Ήπειροι

## Οικονομικές Ενώσεις Κυρίαρχων Χωρών (Sui generis)

## Εξαρτημένα εδάφη και Περιοχές

## Κράτη με περιορισμένη (ή και καθόλου) αναγνώριση
Στην λίστα δεν περιλαμβάνεται επίσημα και η Δημοκρατία του Αρτσάχ, η οποία επίσημα έπαψε να υφίσταται από τις 1 Ιανουαρίου 2024. Η Δημοκρατία του Αρτσάχ ήταν ένα Κράτος μαριονέτα στην περιοχή του Ναγκόρνο-Καραμπάχ, το οποίο αναγνωρίστηκε μόνο από την Αρμενία και άλλες μη αναγνωρισμένες δημοκρατίες. Μετά από στρατιωτική επίθεση από το Αζερμπαϊτζάν, η Δημοκρατία του Αρτσάχ διέλυσε όλους τους θεσμούς της την 1η Ιανουαρίου 2024, και η περιοχή τέθηκε υπό τον έλεγχο του Αζερμπαϊτζάν. 

## Top-level domain που δεν χρησιμοποιούνται

## Top-level domain που Καταργήθηκαν

## Top-level domain που Καταργήθηκαν, και ήταν σε χρήση μόνο από χώρες που δεν υπάρχουν πλέον

## Πηγές
Ο κατάλογος βασίστηκε στον κατάλογο του World Factbook http://www.cia.gov/cia/publications/factbook/fields/2154.html .


Top-level domain
top-level domains